Īve vald

Īve vald (läti keeles Īves pagasts) on vald Lätis Talsi piirkonnas. Vald piirneb sama piirkonna Lube, Valdgale, Dundaga ja Ārlava vallaga.

Valla pindala on 70,7 km². 2016. aastal elas seal 498 inimest. Valla keskus on Tiņģere küla, vallavanem on Andris Grīnbergs.

 Ajalugu 

Īve valda on esimest korda mainitud 18. sajandil, mil see kuulus Vanema muinasmaakonda. 19. sajandil jagunesid selle alad Īve ja Tiņģere mõisa vahel. 1945. aastal moodustati Ārlava vallas Īve külanõukogu. 1990. aastal muudeti külanõukogu vallaks. 2009. aastast kuulub vald Talsi piirkonda.

 Loodus 

Vald asub suuremas osas Põhja-Kuramaa kõrgustikul, kirdeosa jääb Rannikumadalikule. Kõrgeim koht ulatub 74,5 meetrit üle merepinna. Tähtsaim jõgi on Roja jõgi. Vallas on ka kaks väikest järve: 6,5 hektari suurune Kundumsi järv ja 2,3 hektari suurune Drokezersi järv.

 Kaitstavad objektid 

Kultuurimälestistest on regionaalse kaitse all Īve tuulik, Oškalni muinaskalmed ehk Rootsi kalmistu ja Kalnkalēji muinaskalmed. Looduskaitse all on Īve kuusk, mille kõrgus on 32 meetrit ja ümbermõõt 3,8 meetrit. Tegemist on suurima kuusega Lätis. Lisaks on looduskaitse all veel Sudarbkalniņi kirsipuu ja mitu nimeta põlispuud (üheksa tamme, kolm mändi, pärn ja hobukastan).

 Asustus 

2011. aastal elas vallas 476 lätlast, 6 venelast, 6 valgevenelast, 1 ukrainlane, 3 poolakat ja 1 leedulane.Ethnic composition of Latvia 2011

Valla külad:

 Küla  Küla tüüp  Elanike arv Dūmciems  ciems  21 (2025) Gatsgalciems  mazciems   Grodnieki  mazciems  4 (2005) Īve  ciems  19 (2025) Kalnmuiža  mazciems  22 (2005) Ķurbe  ciems  9 (2025) Mokciems  mazciems  6 (1999) Ozolmuiža  mazciems  4 (2005) Silciems  mazciems  12 (2006) Silmuiža  mazciems  22 (2006) Tiņģere  ciems  184 (2025)

Ülejäänud valla elanikud elasid küladesse mitte kuuluvates taludes.

 Viited 
</ref>
Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
http://www.dabasretumi.lv/Pieminekli/Koki/Ives.htm Latvijas dabas pieminekļi
Latvijas īpaši aizsargājamām dabas teritorijām dabas datu pārvaldības sistēmā OZOLS
Vietvārdu datubāze. Latvijas Ģeotelpiskās informācijas aģentūra.
}}

 Välislingid 

Kategooria:Läti vallad
Kategooria:Talsi piirkond